A4-0410/97

Ψήφισμα για την ανακοίνωση της Επιτροπής «Ευρώπη και ΗΠΑ : Πορεία για την πρόοδο» (COM(95)0411 - C4-0411/95)

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπής (COM(95)0411 - C4-0411/95),

- έχοντας υπόψη την Πολιτική Δήλωση και το πρόγραμμα κοινής δράσεως μεταξύ της Ευρωπαϊκής Ένωσης και των Ηνωμένων Πολιτειών που υπογράφηκαν στην Μαδρίτη το Δεκέμβριο του 1995,

- έχοντας υπόψη τη Διάσκεψη Κορυφής ΕΕ-ΗΠΑ της 5ης Δεκεμβρίου 1997,

- λαμβάνοντας υπόψη το ψήφισμά του της 20ής Νοεμβρίου 1997 σχετικά με το νέο Διατλαντικό Πρόγραμμα Εργασίας (σχέσεις Ευρωπαϊκής Ένωσης-ΗΠΑ) ((Μέρος ΙΙ, σημείο 4 των ΣΠ της ημερομηνίας αυτής)),

- έχοντας υπόψη την έκθεση της Επιτροπής Εξωτερικών Υποθέσεων, Ασφάλειας και Αμυντικής Πολιτικής και τη γνωμοδότηση της Επιτροπής Οικονομικής, Νομισματικής και Βιομηχανικής Πολιτικής (A4-0410/97)

Α. υπενθυμίζοντας τη σημασία των κοινών αξιών που ασπάζονται η Ευρωπαϊκή Ένωση και τα κράτη μέλη της και οι Ηνωμένες Πολιτείες της Αμερικής, κυρίως στον τομέα των θεμελιωδών ελευθεριών και του σεβασμού των δημοκρατικών κανόνων,

Β. εκτιμώντας ότι οι σχέσεις μεταξύ της Ευρωπαϊκής Ένωσης και των Ηνωμένων Πολιτειών καλούνται να εισέλθουν σε μία νέα φάση σε συνέχεια της εξαφάνισης του διπολισμού που χαρακτήριζε την περίοδο του ψυχρού πολέμου,

Γ. υπενθυμίζοντας ότι οι ευρωαμερικανικές σχέσεις θα πρέπει να αναπτυχθούν κατά τρόπο ισότιμο και ότι θα πρέπει να συμβάλουν σημαντικά στην ενίσχυση των διεθνών θεσμών και στη δημιουργία μιας νέας διεθνούς τάξεως που θα μπορέσει να γίνει αποδεκτή από όλους,

Δ. πεπεισμένο ότι το νέο διεθνές πλαίσιο καλεί να αναζητήσουμε μία ανανέωση των τομέων, στόχων και μεθόδων για την υπερατλαντική συνεργασία,

Ε. πεπεισμένο για την ανάγκη να αναπτυχθεί μία αυξημένη συνεργασία στους τομείς που αναδεικνύονται ως οι νέες προτεραιότητες στον τομέα της ασφάλειας και που περιέχουν απειλές κατά της ειρήνης τόσο για τις Ηνωμένες Πολιτείες όσο και για τις ευρωπαϊκές χώρες,

ΣΤ. θεωρώντας σκόπιμο να προχωρήσει, στο πλαίσιο κοινών φορέων συνεργασίας, σε μία ακριβή αναφορά των νέων τομέων με προτεραιότητα, στους οποίους οι ευρωπαίοι και οι αμερικανοί θα μπορούσαν να αντλήσουν αμοιβαία όφελος από μία αυξημένη συνεργασία, κυρίως δε τους τομείς που αφορούν την τρομοκρατία, την οργανωμένη εγκληματικότητα, το εμπόριο ναρκωτικών,το «ξέπλυμα» χρημάτων, την παράνομη και λαθραία μετανάστευση, την ανάπτυξη των δικτύων με εγκληματικές δραστηριότητες, την εξάπλωση των πυρηνικών όπλων κ.λ.π.,

Ζ. πεπεισμένο για την ανάγκη να συνεχισθεί και να ενισχυθεί η συνεργασία σε μία σειρά εξωτερικών τομέων δράσεως όπου υπάρχει προφανές κοινό συμφέρον όπως οι τομείς που αφορούν τη μεταρρύθμιση των Ηνωμένων Εθνών, με τον τρόπο που αυτή προωθήθηκε από τον Γενικό Γραμματέα Kofi Annan, τη συνέχιση της αναπτυξιακής βοήθειας, την προώθηση της δημοκρατίας και των ανθρωπίνων δικαιωμάτων, συμπεριλαμβανομενης της γενικής αρχής υπέρ της κατάργησης της θανατικής ποινής, των δράσεων για τη διατήρηση της ειρήνης, την ανάπτυξη αποτελεσματικών μέσων προληπτικής διπλωματίας στο πλαίσιο των υφισταμένων διεθνών θεσμών,

Η. επισημαίνοντας ότι στις βόρειες περιοχές ανοίγονται νέες δυνατότητες συνεργασίας μεταξύ ΕΕ και ΗΠΑ, ότι οι ΗΠΑ και τρία κράτη μέλη της ΕΕ συγκαταλέγονται στους ιδρυτές του Συμβουλίου της Αρκτικής και ότι το Ευρωπαϊκό Συμβούλιο ζήτησε προσφάτως από την Επιτροπή να εκπονήσει κατά το 1998 μια έκθεση σχετικά με τη βόρεια διάσταση που εμπεριέχεται στις πολιτικές της ΕΕ,

Θ. έχοντας επ' αυτού υπόψη ότι, παρά την έλλειψη μιας πραγματικής ΚΕΠΠΑ, οι εξωτερικές ενέργειες της ΕΕ απεδείχθησαν αποτελεσματικότερες όταν καταστρώθηκαν σε συνεργασία με τις ΗΠΑ όσον αφορά ιδιαίτερα τον χειρισμό των κρίσεων στην πρώην Γιουγκοσλαβία και τη Μέση Ανατολή και ότι μόνο μια ενισχυμένη και ισότιμη συνεργασία μεταξύ Ευρωπαϊκής Ένωσης και Ηνωμένων Πολιτειών μπορεί να καταστήσει δυνατή την εξεύρεση μονίμων λύσεων σε κρίσεις στις οποίες διακυβεύονται συμφέροντα και των δύο μερών,

Ι. υπενθυμίζοντας τη σημασία των σχέσεων μεταξύ της Ευρώπης και των Ηνωμένων Πολιτειών στον τομέα της άμυνας, υπογραμμίζοντας το κύριο ρόλο που διαδραμάτισε η Ατλαντική Συμμαχία κατά τη διάρκεια της περιόδου του ψυχρού πολέμου, αλλά εκτιμώντας σήμερα αναγκαίο, στο νέο διεθνές πλαίσιο, να αναπτυχθεί περισσότερο μια ευρωπαϊκή ταυτότητα ασφάλειας και άμυνας, πράγμα το οποίο άλλωστε εύχονται και οι ίδιες οι Ηνωμένες Πολιτείες,

ΙΑ. εκφράζοντας όμως τη λύπη του για το μονομερή χαρακτήρα με τον οποίο εξετάσθηκε το θέμα της επιλογής των νέων μελών του ΝΑΤΟ, καθώς και την έλλειψη συγκεκριμένης συνέχειας που δόθηκε μέχρι σήμερα στα ψηφίσματα του Συμβουλίου της Ατλαντικής Συμμαχίας του Βερολίνου όσον αφορά τη δημιουργία μιας ευρωπαϊκής ενότητας άμυνας στο πλαίσιο των ανανεωμένων ατλαντικών δομών,

ΙΒ. εκφράζοντας τη λύπη του γιατί η κυβέρνηση των ΗΠΑ, σε αντίθεση με σχεδόν όλες τις κυβερνήσεις της ΕΕ, είναι απρόθυμη να υπογράψει τη Διακήρυξη της Οττάβα του 1997 για την απαγόρευση και την καταστροφή των ναρκών κατά προσωπικού, των οποίων οι καταστρεπτικές συνέπειες είναι καθημερινά ορατές στην πρώην Γιουγκοσλαβία,

ΙΓ. εκφράζοντας επίσης τη λύπη του για το γεγονός ότι το Κογκρέσσο των ΗΠΑ εξακολουθεί να είναι απρόθυμο να τιμήσει τη δέσμευσή του έναντι των Ηνωμένων Εθνών αρνούμενο να πληρώσει τις οφειλές του και εξασθενώντας έτσι την αξιοπιστία του όπως και την οικονομική βάση του ΟΗΕ,

ΙΔ. υπογραμμίζοντας την άμεση ανάγκη να δοθεί επιτέλους ένα πραγματικό περιεχόμενο στην έννοια «του ευρωπαϊκού πυλώνα» της συμμαχίας σε ένα νέο ηπειρωτικό πλαίσιο που απαιτεί οι ευρωπαϊκές χώρες να μπορούν να διαθέτουν, σε περίπτωση κρίσεως, ίδια στρατιωτικά μέσα επέμβασης ανεξάρτητα από τη στάση που θα ακολουθούν οι Ηνωμένες Πολιτείες,

ΙΕ. εκφράζοντας τη λύπη του για το γεγονός ότι στον τομέα του διεθνούς εμπορίου, παρά τις πολυμερείς δεσμεύσεις που έχουν προσυπογράψει ιδιαίτερα στο πλαίσιο του ΠΟΕ, οι Ηνωμένες Πολιτείες εφαρμόζουν μονόπλευρα ένα δίκαιο εξοχωρικής εφαρμογής της εθνικής τους νομοθεσίας καθώς και ένα δικαίωμα να επιβάλλουν μονομερώς διεθνείς κυρώσεις που πλήττουν βαρύτατα την υπερατλαντική συνεργασία,

1. χαιρετίζει την ανακοίνωση της Επιτροπής, τη Νέα Υπερατλαντική Ημερήσια Διάταξη και το κοινό σχέδιο δράσης ΕΕ/ΗΠΑ ως πολύτιμα εργαλεία για την ενίσχυση των ολοένα σημαντικότερων υπρατλαντικών σχέσεων και ελπίζει ότι οι πρωτοβουλίες αυτές θα μπορέσουν να οδηγήσουν σε ακόμη θετικότερα αποτελέσματα[semigr ]

2. πιστεύει ότι η ενίσχυση των σχέσεων μεταξύ της Ευρώπης και των Ηνωμένων Πολιτειών παραμένει ένας θεμελιώδης παράγοντας για τη σταθερότητα της διεθνούς κοινότητας, αλλά ότι εν λόγω ενίσχυση πρέπει να διέλθει από μία εκ νέου εξισορρόπηση των σχέσεων έτσι ώστε να μπορέσει να καταλήξει σε μία πραγματική εταιρική σχέση[semigr ]

3. τάσσεται υπέρ της αναπτύξεως κοινών πρωτοβουλιών στον τομέα της διεθνούς πολιτικής, με την προϋπόθεση ότι αυτές θα σέβονται την ισοτιμία των εταίρων, και ότι ιδιαίτερα η Ευρωπαϊκή Ένωση και τα κράτη μέλη δεν θα συμμετάσχουν απλά και μόνο ως χρηματοδότες, και υπό τον όρο ότι οι εν λόγω πρωτοβουλίες θα λαμβάνουν υπ' όψει τα εύλογα συμφέροντα όλων των κρατών της ΕΕ εφ' όσον αφορούν εγγύτατες προς την ΕΕ περιοχές[semigr ]

4. επιθυμεί την ενίσχυση και εμβάθυνση του διαλόγου και της συνεργασίας σε ένα ορισμένο αριθμό τομέων προτεραιότητας που αποτελούν αντίστοιχες νέες προκλήσεις για τη διεθνή σταθερότητα, και κυρίως στον αγώνα κατά της τρομοκρατίας και της μεγάλης οργανωμένης εγκληματικότητας, στην αντιμετώπιση των παγκόσμιων περιβαλλοντικών προβλημάτων, στην πάταξη του εμπορίου ναρκωτικών και σχάσιμων υλικών, καθώς επίσης και στον αγώνα κατά του εμπορίου ανθρώπων και της σεξουαλικής εκμετάλλευσης των παιδιών και κατά της παράνομης μετανάστευσης, φαινόμενα όλα αυτά που αναπτύσσονται κατά τρόπο ανησυχητικό κυρίως μετά το άνοιγμα των συνόρων, την άρση του κανονιστικού πλαισίου του διεθνούς εμπορίου και την απελεύθερωση της κινήσεως των κεφαλαίων[semigr ]

5. θεωρεί ότι η προστασία του περιβάλλοντος και η ρεαλιστικώς εφικτή προληπτική αντιμετώπιση των παγκόσμιων κλιματικών μεταβολών, μαζί με την πυρηνική ασφάλεια και τον αγώνα κατά της πυρηνικής εξάπλωσης, αποτελούν φυσικά πεδία συνεργασίας μεταξύ των Ηνωμένων Πολιτειών και της Ευρωπαϊκής Ένωσης, όπου συνεκτικές πρωτοβουλίες είναι δυνατόν να καταλήξουν σε επιτυχίες για το σύνολο της διεθνούς κοινότητας[semigr ]

6. εκφράζει τη λύπη του για την οπισθοδρομική προσέγγιση των ΗΠΑ στο θέμα των κλιματικών αλλαγών κατά τη διάσκεψη του Κιότο καθώς και για τη στάση τους σε ό,τι αφορά τις γούνες ζώων που αιχμαλωτίζονται σε παγίδες με δαγκάνες[semigr ]

7. καλεί την Ευρωπαϊκή Ένωση, τα κράτη μέλη της και τις ΗΠΑ να προωθήσουν τη συνεργασία για την ανάπτυξη της Αρκτικής και άλλων βόρειων περιοχών στο πλαίσιο του Συμβουλιου της Αρκτικής και της βόρειας διάστασης που εμπεριέχεται στις πολιτικές της ΕΕ[semigr ]

8. καλεί για ενίσχυση της ευρωαμερικανικής συνεργασίας, ειδικότερα στο πλαίσιο διεθνών οργανισμών για τη διαχείριση των καταστάσεων κρίσεως και την ανάπτυξη σε ευαίσθητες περιοχές δυνάμεων διατηρήσεως της ειρήνης. Η συμπερίληψη αποστολών τύπου Petersberg θα επιτρέψει στη ΔΕΕ να διαδραματίσει ένα σημαντικό ρόλο σε παρόμοιες συγκυρίες. Μία ευρωαμερικανική βοήθεια θα μπορούσε επίσης να διευκολύνει τη δημιουργία περιφερειακών δυνάμεων διατηρήσεως της ειρήνης όπως άρχισε ήδη να πραγματοποιείται στην Αφρική[semigr ]

9. καλεί την Επιτροπή και το Συμβούλιο να εγγράψουν στην Διατλαντική Ατζέντα τη διεθνή συνθήκη περί απαγόρευσης των ναρκών κατά προσωπικού που εγκρίθηκε στην Οτάβα, πιέζοντας τις Ηνωμένες Πολιτείες να την προσυπογράψουν έτσι ώστε να μην χάσουν μια ιστορική ευκαιρία για την παγίωση της ειρήνης και αφοπλισμού[semigr ]

10. φρονεί ότι η διασφάλιση της δημόσιας υγείας και η προστασία των καταναλωτών αποτελούν θέματα τα οποία δεν επιδέχονται διαφοροποιημένη, ανάλογα με την κάθε περίπτωση, αντιμετώπιση και ότι, συνεπώς τόσο η ΕΕ όσο και οι ΗΠΑ έχουν δικαίωμα και υποχρέωση να καθορίζουν το επίπεδο προστασίας της υγείας για να αντιμετωπίζουν κινδύνους, η ύπαρξη των οποίων αποδεικνύεται βάσει επιστημονικών δεδομένων[semigr ]

11. καλεί την Ένωση, τα κράτη μέλη και τις Ηνωμένες Πολιτείες να διατηρήσουν και να συντονίσουν τις προσπάθειές τους στον τομέα της δημόσιας βοήθειας για την ανάπτυξη, ώστε να επιτρέψουν το βέλτιστο εξορθολογισμό της χρησιμοποιήσεως των πιστώσεων που αφιερώνονται γι´ αυτόν το σκοπό από τα δύο μέρη[semigr ] θεωρεί ότι ο υπερατλαντικός διάλογος θα πρέπει επίσης να επιτρέψει να ευαισθητοποιηθούν κυρίως οι αμερικανικοί βουλευτές για αρνητικές επιπτώσεις που μπορούν να έχουν στον τομέα της ανάπτυξης, ορισμένες εμπορικές πρωτοβουλίες, όπως η καταγγελία που κατατέθηκε στον ΠΟΕ κατά της ΚΟΑ μπανάνας[semigr ]

12. πιστεύει ότι οι θεσμικές διευθετήσεις της Νέας Υπερατλαντικής Ημερήσιας Διάταξης πρέπει να ενισχυθούν ώστε να καταστεί δυνατή η αποτελεσματική αντιμετώπιση του τεράστιου αριθμού ζητημάτων που θα καλυφθούν από το διάλογο[semigr ]

13. καλεί την Επιτροπή, με στόχο να ενισχύσει την ανάπτυξη λιγότερο ασυμμετρικών σχέσεων, να υπερασπίσει με σαφήνεια, σταθερότητα και μεγάλη προσοχή τα ευρωπαϊκά συμφέροντα στον τομέα των εξωτερικών εμπορικών σχέσεων, προσέχοντας να υπάρχει ιδιαίτερα, όταν διαπραγματεύεται με τις Ηνωμένες Πολιτείες, μία αυστηρή αμοιβαιότητα των παραχωρήσεων, αντίστοιχη των παροχών που συμφωνούνται, να υπάρχει δε επίσης μία γενίκευση των διαπραγματεύσεων (linkage), ιδιαίτερα σε ό,τι αφορά τις ομάδες εξέτασης (panels) του ΠΟΕ[semigr ]

14. επαναδιατυπώνει προς την Επιτροπή το αίτημα να εξασφαλισθεί η δημοκρατική διαφάνεια κατά τις αμπορικές διαπραγματεύσεις με τις Ηνωμένες Πολιτείες, και την καλεί να το ενημερώσει όσον αφορά τις κατευθυντήριες γραμμές που προτίθεται να ακολουθήσει, ιδίως όσον αφορά τη διαπραγμάτευση για την Πολυμερή Συμφωνία για τις Επενδύσεις[semigr ]

15. καταδικάζει τη θέληση να δοθεί ένας χαρακτήρας εξωεδαφικότητας σε ορισμένες εθνικά αμερικανικά νομοθετικά κείμενα, όπως οι νόμοι Helms-Burton και dΑmato-Kennedy, πράγμα το οποίο βρίσκεται σε πλήρη αντίθεση με τις διεθνείς δεσμεύσεις τις οποίες έχουν προσυπογράψει οι Ηνωμένες Πολιτείες, και επιθυμεί ο υπερατλαντικός διάλογος να συζητήσει με πάσα ειλικρίνεια όλα αυτά τα ευαίσθητα θέματα και να μην περιορισθεί σε «κοινά» θέματα στα οποία η επιτυχία συμφωνίας είναι εύκολο να πραγματοποιηθεί[semigr ]

16. διαπιστώνει ότι ο πρόσφατος και αναπόφευκτος πολλαπλασιασμός των εμπορικών διαφορών μεταξύ της Ευρώπης και των Ηνωμένων Πολιτειών (νόμοι Helms-Burton και dΑmato-Kennedy[semigr ] συγχώνευση McDonnell-Boeing και συμβόλαια αποκλειστικότητας[semigr ] συμβόλαιο για φυσικό αέριο με το Ιράν κ.λ.π.) καταδεικνύει την ανάγκη για τους ευρωπαίους να διαθέτουν νομικά μέσα παρόμοια με εκείνα των Ηνωμένων Πολιτειών με σκοπό να καταλήξουν σε συμβιβασμούς που θα λαμβάνουν πραγματικά υπόψη τα συμφέροντα και τις ανησυχίες της ευρωπαϊκής πλευράς[semigr ]

17. καλεί τις αρχές της υπερατλαντικής συνεργασίας να επιληφθούν του θέματος των περιορισμών στις ανταλλαγές και τις επενδύσεις που έχουν εμβέλεια εξωεδαφική, οι οποίοι έχουν επιβληθεί από τις Ηνωμένες Πολιτείες ή από τις τοπικές αρχές, με σκοπό να αποφευχθεί παρόμοιες αποφάσεις, όπως αυτή που ελήφθη από το ομόσπονδο κράτος της Μασαχουσέτης κατά της Βιρμανίας, να μπορέσουν να γενικευθούν και επίσης να υπάρξει εξασφάλιση ότι η εξάρθρωση των γενικών πλαισίων προστασίας π.χ. (ο νόμος «Buy american») θα συνοδεύεται στην ουσία και σε κάθε τομέα από μία πραγματική εξαφάνιση των εμποδίων στις ανταλλαγές[semigr ]

18. ζητεί από τις ΗΠΑ να θεωρήσουν την απαγόρευση της θανατικής ποινής ως διεύρυνση της σφαίρας των θεμελιωδών δικαιωμάτων και συνεπώς να καταργήσουν οριστικά την εσχάτη των ποινών[semigr ]

19. καλεί την Επιτροπή να παρακολουθήσει με ιδιαίτερη προσοχή τις εξελίξεις στη NAFTA καθώς και το σχέδιο δημιουργίας μιας ζώνης ελεύθερων ανταλλαγών της αμερικανικής ηπείρου (FTAA) για την οποία η συζήτηση θα αρχίσει εκ νέου τον Απρίλιο του 1998 στο Σαντιάγο, λαμβάνοντας υπόψη τις επιπτώσεις τους για τα ευρωπαϊκά εμπορικά συμφέροντα, ώστε να διατηρήσει κυρίως τις οικονομικές και πολιτιστικές σχέσεις που συνδέουν στενά τα κράτη μέλη της Ευρωπαϊκής Ένωσης με τις χώρες της Λατινικής Αμερικής[semigr ]

20. θεωρεί συνεπώς ενδεδειγμένο να εξετασθούν και οι σχέσεις με τη Λατινική Αμερική στο πλαίσιο της Νέας Υπερατλαντικής Ημερήσιας Διάταξης μεταξύ ΕΕ και ΗΠΑ[semigr ]

21. καλεί την Επιτροπή να διερευνήσει τη δυνατότητα ενίσχυσης της παρουσίας της ΕΕ, σε μόνιμη βάση, σε διάφορα μέρη των ΗΠΑ και ιδίως στην Καλλιφόρνια και στη Δυτική Ακτή, ώστε να ενημερώνεται και να παρακολουθεί στενά τις εξελίξεις στους τομείς της υψηλής τεχνολογίας και των οπτικοακουστικών μέσων, δεδομένης της ασύμμετρης σχέσης μεταξύ ΕΕ και ΗΠΑ στους τομείς αυτούς[semigr ]

22. αποδοκιμάζει έντονα τις εξωεδαφικές συνέπειες του νόμου Helms-Burton και του νόμου DΑmato και επικροτεί την από την ΕΕ κινηθείσα διαδικασία για διευθέτηση των διαφορών στο πλαίσιο του ΠΟΕ[semigr ] σε περίπτωση που η «συμφωνία», στην οποία κατέληξαν η ΕΕ και οι ΗΠΑ στις 11 Απριλίου 1997, δεν οδηγήσει σε επίλυση του προβλήματος, τότε η ΕΕ θα πρέπει να επιστρέψει στη διαδικασία προσφυγής ενώπιον του ΠΟΕ[semigr ]

23. καλεί τα αρμόδια όργανα του Ευρωπαϊκού Κοινοβουλίου, τα Εθνικά Κοινοβούλια των κρατών μελών και το Αμερικανικό Κογκρέσσο να χρησιμοποιήσουν θετικά τους διάφορους διαύλους επικοινωνίας καθώς και τις ευκαιρίες συναντήσεων που διαθέτουν ώστε να βοηθήσουν την πρόληψη των ευρωαμερικανικών κρίσεων, κυρίως εξηγώντας στους αμερικανούς βουλευτές ότι οι ίδιοι πολιτικοί στόχοι (π.χ. ο αγώνας κατά της κρατικής τρομοκρατίας ή η υπεράσπιση των ανθρωπίνων δικαιωμάτων) μπορούν να αναζητηθούν με διαφορετικές προσεγγίσεις εξίσου νόμιμες (μια σκληρή πολιτική κυρώσεων ή μια πολιτική συνεργασίας που υποχρεώνει τον εταίρο σε περισσότερη διαφάνεια)[semigr ]

24. καλεί την ΕΕ και τις ΗΠΑ να καταβάλουν κάθε δυνατή προσπάθεια εις τρόπον ώστε να συντονίσουν τις πολιτικές τους και τις εξωτερικές τους ενέργειες προκειμένου να προωθηθεί η δημοκρατία και ο νόμος και νασ αποφευχθεί ο αθέμιτος ανταγωνισμός που θα απέβαινε εις βάρος των ανθρωπίνων δικαιωμάτων[semigr ]

25. καλεί την ΕΕ και τις ΗΠΑ να συντονίσουν τις πολιτικές τους ως προς τη συμμόρφωση της εξαγωγής όπλων βάσει συμπεφωνημένων κριτηρίων, ώστε να αποφευχθεί μια ανεπιθύμητη υπονόμευση της αυτοσυγκράτησης σε σχέση με τις εξαγωγές, και να δρομολογήσουν χωριστές πρωτοβουλίας των ΗΠΑ και της ΕΕ για την επίτευξη αυτού του στόχου[semigr ] πιστεύει ότι αυτό το ζήτημα θα έπρεπε να συμπεριληφθεί στη Νέα Υπερατλανική Ημερήσια Διάταξη[semigr ]

26. υπενθυμίζει ότι ένας από τους βασικούς παράγοντες που είναι πιθανό να συμβάλλουν στην ενίσχυση της ευρωαμερικανικής συνεργασίας είναι αυτός της ενεργού συμμετοχής εκπροσώπων από τους οικονομικούς κύκλους στον υπερατλαντικό διάλογο, που μπορούν να συμβάλουν σημαντικά στην εργασία των διαπραγματευτών[semigr ] ως εκ τούτου θεωρεί ότι θα πρέπει αυτοί να συμμετάσχουν στον καθορισμό των θεμάτων προς συζήτηση κατά τρόπο ώστε αυτά να αφορούν τα πραγματικά προβλήματα που υπάρχουν όσον αφορά την πρόσβαση στις αγορές[semigr ]

27. θεωρεί ότι η στενή συμμετοχή τους που προβλέπεται στους μηχανισμούς συνεργασίας θα μπορέσει επίσης να συμβάλει στο να σταματήσουν οι κρίσεις και να προσανατολίσει τη συνεργασία προς συγκεκριμένες λύσεις, οι οποίες θα συμβάλουν στο να εξαφανισθούν τα κανονιστικά εμπόδια στις ανταλλαγές και τις επενδύσεις, και θα καταστήσει δυνατόν επίσης να υπάρξουν συγκλίνουσες δράσεις έναντι των τρίτων χωρών σε θέματα που αφορούν π.χ. την πρόσβαση στην αγορά της Ιαπωνίας, την προστασία της πνευματικής ιδιοκτησίας στην Κίνα ή το σεβασμό των θεμελιωδών κοινωνικών και περιβαλλοντικών προτύπων[semigr ]

28. προτρέπει ένθερμα την ΕΕ να διασαφηνίσει στους εκπροσώπους των ΗΠΑ ότι δεν είναι δυνατόν σε καμία περίπτωση να παραβλεφθούν οι προδιαγραφές για την υγεία και την προστασία των καταναλωτών και ότι, κατά συνέπεια, πρέπει να ισχύσουν αυστηρότεροι κανόνες για την γενετική μηχανική και να καταργηθούν οι εισαγωγές βοείου κρέατος με ορμόνες[semigr ]

29. εκφράζει την ικανοποίησή του για τη σύναψη των συμφωνιών για μία νέα υπερατλαντική Ατζέντα καθώς και για το κοινό πρόγραμμα δράσης και επιθυμεί αυτά τα δύο θεσμικά πλαίσια να επιτρέψουν την ανάπτυξη μιας ευρύτερης συνεργασίας και ενός πιο εμπεριστατωμένου διαλόγου μεταξύ των αμερικάνων και των ευρωπαίων συμβάλλοντας τοιουτοτρόπως στην ανανέωση του υπερατλαντικού συνδέσμου ο οποίος, σε ένα διεθνές περιβάλλον που έχει μεταβληθεί ριζικά λόγω της κατάρρευσης του κομμουνισμού, θα πρέπει να παραμείνει και στο μέλλον ένας σημαντικός παράγων που θα συμβάλει στην ειρήνη και στη διεθνή σταθερότητα[semigr ]

30. πιστεύει ότι μια τέτοια προοπτική θα έπρεπε να οδηγήσει στη δημιουργία ενός ολοκληρωμένου θεσμικού πλαισίου μεταξύ των δύο εταίρων, που να συνεπάγεται μεγαλύτερη διακοινοβουλευτική συνεργασία και να περιλαμβάνει την έννοια της νέας υπερατλαντικής αγοράς, όπως πρότεινε ο Πρόεδρος Santer το 1995 στην εναρκτήρια ομιλία του προς το Κοινοβούλιο με την ευκαιρία της ανάληψης των καθηκόντων του Προέδρου της Επιτροπής[semigr ]

31. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τις κυβερνήσεις και τα κοινοβούλια των κρατών μελών, καθώς και την κυβέρνηση και το Κογκρέσσο των Ηνωμένων Πολιτειών.